b'\n_START_ARTICLE_\nBill Hutton\n_START_SECTION_\nKariera\n_START_PARAGRAPH_\nHutton je bil doma\xc4\x8din iz Calgaryja in je tudi svojo kariero za\xc4\x8del v lokalnem mladinskem klubu Calgary Canadians. Sezono 1929/30 je za\xc4\x8del v NHL mo\xc5\xa1tvu Boston Bruins, a bil nato med sezono zamenjan za Harryja Connorja v mo\xc5\xa1tvo Ottawa Hockey Club. Pred naslednjo sezono sta bila hokejista zopet zamenjana, tako da se je Hutton vrnil v Boston. Decembra 1930 so ga poslali v mo\xc5\xa1tvo Philadelphia Quakers, za katerega je igral na 21 tekmah in bil ena od svetlih to\xc4\x8dk ekipe, ki je do\xc5\xbeivljala poraz za porazom in kon\xc4\x8dala na zadnjem mestu Ameri\xc5\xa1ke divizije._NEWLINE_Po koncu sezone je Hutton dokon\xc4\x8dno zapustil ligo NHL in se 13 let selil po ni\xc5\xbejih profesionalnih in polprofesionalnih ligah, kot so bile Canadian-American Hockey League, International Hockey League, American Hockey Association, Western Canada Hockey League, North West Hockey League in Pacific Coast Hockey League. V tem obdobju je nosil drese mo\xc5\xa1tev Boston Cubs, Detroit Olympics, Syracuse Stars, Duluth Hornets, Calgary Tigers, Vancouver Lions, Spokane Clippers, Tulsa Oilers in Vancouver St. Regis. Kariero je kon\xc4\x8dal leta 1944.'